[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 96 
din 29 mai 2014
privind încetarea de drept a mandatului de consilier local a domnului
 Seracu Nicolae – Remus
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10687/13.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările si completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând demisia depusă de domnul consilier local Seracu Nicolae - Remus şi înregistrată la Consiliul Local Sighişoara sub nr. 24/CL/24.04.2014, prin care face cunoscută intenţia sa de încetare de drept a mandatului de consilier local, începând cu data de 24.04.2014;
Ţinând cont şi de adresa Partidului Democrat Liberal cu nr. 34/24.04.2014, depusă şi înregistrată la Consiliul Local Sighişoara sub nr. 25/CL/25.04.2014, cu privire la demisia domnului consilier local Seracu Nicolae - Remus şi solicitarea de a se lua act de vacanţa locului de consilier local şi iniţierea procedurilor necesare pentru ocuparea locului rămas vacant ca urmare a demisiei acestuia; 

Având în vedere prevederile art. 9 alin. (2) lit.“a”, alin. (3), coroborate cu  art. 12 alin. (1) şi (2) din Legea nr. 393/2004 privind Statutul aleşilor locali, cu modificările şi completările ulterioare; 

Ţinând cont de dispoziţiile art. 96 alin. 9 din Legea nr. 67/2004 pentru alegerea autorităţilor administraţiei publice locale, republicată, cu modificările şi completările ulterioare;

Luând în considerare şi prevederile art. 71 din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Referatul constatator nr. 10690/13.05.2014,  prin care se propune să se constate încetarea de drept a mandatului de consilier local a domnului Seracu Nicolae - Remus şi să se declare vacat locul acestuia de consilier local, îndeplinindu-se prevederile legale în acest sens;
În temeiul prevederilor art. 36 alin. (1) şi alin. (9), art. 45 alin. (1) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1.
Ia act de încetarea de drept a mandatului de consilier local a domnului Seracu Nicolae - Remus, ca urmare a demisiei acestuia şi constată încetarea de drept a mandatului de consilier local a domnului Seracu Nicolae - Remus, datorată situaţiei apărute.
Art. 2.
Se declară vacant mandatul, respectiv locul de consilier local deţinut de domnul Seracu Nicolae - Remus. 
Art. 3.
Cu ducerea la îndeplinire a prevederilor prezentei hotărâri se încredinţează Primarul municipiului, Secretarul municipiului şi Serviciul Administraţie publică locală.
Art. 4.
Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevazut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Administraţie publică locală;

  1 ex. Domnul Seracu Nicolae-Remus.
  8 ex. 
C.B../G.V.
